تەسەوور

لە مەنتیقدا، تەسەوور (، واتە بەشێوەبوون) بە شێوەیەک دەوترێ کە لە زەیندا دروست دەبێ و شتێک ناخاتە پاڵ شتێکی ترەوە. وەک شێوەیەک کە «مرۆڤ» و «زەوی» و «مەلی تیژباڵ» و «مانگ» و «خۆر» لە زەیندا پێک دێنن. تەسەوور ئەو ناسیارییە سادە و سەربەخۆیەیە کە لە شتەکان ھەمانە بەبێ ئەوەی لەبارەیانەوە حوکمێکمان کردبێ. ئەگەر حوکم بکەین و شتێک بە ئەرێ یا بە نەرێ بخەینە پاڵ شتێکی تر، بۆ وێنە بڵێین «خۆر ڕووناکە» یا «زەوی خرتە»، ئەوە ئیتر ناوی تەسەوور نییە و، پێی دەڵێن تەسدیق.آریان‌پور، امیرحسین؛ دو منطق (١٣٨٩).

تەسەوور دوو جۆرە: تاک و تێکڕایی. تەسەووری تاک ئەوەیە کە تەنیا یەک میسداقی ھەیە، وەک سوقرات، قازی محەممەد، دەریاچەی زرێبار. تەسەووری تێکڕایی ئەوەیە کە میسداقی زۆر بێ، واتە تاکەکان تێکڕا بیانبێ، وەک مرۆڤ، وڵات.

لە زمانی فەلسەفیی ئەمڕۆدا، لەباتیی تەسەوور وشەی ئیدیا بە کار دەبردرێ و، ئەگەریش گشتی و دەرھەست بێ، پێی دەوترێ تێگەیشتە یا چەمک.

 ئەمانەش ببینە 
 گریمانە
 ھزر

 سەرچاوەکان 

پۆل:لۆژیک